b'\n_START_ARTICLE_\nAdministraci\xc3\xb3 electr\xc3\xb2nica\n_START_PARAGRAPH_\nL\'e-administraci\xc3\xb3 o administraci\xc3\xb3 electr\xc3\xb2nica \xc3\xa9s qualsevol mecanisme que transformi les oficines tradicionals, convertint els processos en paper en processos electr\xc3\xb2nics, amb la finalitat de crear una oficina sense papers. Aquesta \xc3\xa9s una eina que s\'utilitza per a millorar la productivitat i simplificaci\xc3\xb3 dels diferents processos del dia a dia que es donen en les diferents organitzacions._NEWLINE_L\'e-Administraci\xc3\xb3 arriba tant a les comunicacions internes d\'una oficina com a les comunicacions entre oficines de diferents organitzacions._NEWLINE_Aix\xc3\xad mateix, s\xe2\x80\x99anomena just\xc3\xadcia electr\xc3\xb2nica o e-just\xc3\xadcia, a l\xe2\x80\x99administraci\xc3\xb3 electr\xc3\xb2nica espec\xc3\xadfica de l\xe2\x80\x99\xc3\xa0mbit de l\xe2\x80\x99Administraci\xc3\xb3 de Just\xc3\xadcia. La just\xc3\xadcia electr\xc3\xb2nica t\xc3\xa9 unes caracter\xc3\xadstiques, elements i complexitats espec\xc3\xadfiques que requereixen per a l\'e-just\xc3\xadcia un tractament diferenciat (Jim\xc3\xa9nez, 2010). _NEWLINE_Un dels objectius \xc3\xa9s la introducci\xc3\xb3 de transpar\xc3\xa8ncia i responsabilitat per a arribar a un millor e-Govern o govern electr\xc3\xb2nic dintre de les organitzacions. A Alemanya, per exemple, aquesta iniciativa t\xc3\xa9 un especial inter\xc3\xa8s dins les organitzacions governamentals, on la responsabilitat p\xc3\xbablica implica una especial preocupaci\xc3\xb3._NEWLINE_Per a l\'engegada de la e-administraci\xc3\xb3, \xc3\xa9s necessari canviar la mentalitat tradicional que l\'organitzaci\xc3\xb3 \xc3\xa9s el centre d\'atenci\xc3\xb3, i que passi el client a ser el centre de totes les activitats de l\'organitzaci\xc3\xb3. S\'ha d\'introduir sistemes transparents de treball, eliminant la depend\xc3\xa8ncia espec\xc3\xadfica de persones per a realitzar diferents tasques._NEWLINE_L\'e-administraci\xc3\xb3 s\'ha vist impulsada per l\'aparici\xc3\xb3 de les tecnologies de la informaci\xc3\xb3 i la comunicaci\xc3\xb3 (tel\xc3\xa8fon, Internet,...), facilitant als clients la interacci\xc3\xb3 amb les organitzacions, i als treballadors certa flexibilitat amb les condicions de treball (flexibilitat hor\xc3\xa0ria, teletreball, mobilitat,...).\n_START_SECTION_\nHist\xc3\xb2ria\n_START_PARAGRAPH_\nEl pla estrat\xc3\xa8gic "Catalunya en xarxa", aprovat el 1999, va ser el primer document en qu\xc3\xa8 es van fixar les l\xc3\xadnies estrat\xc3\xa8giques per al desenvolupament de la societat d\'informaci\xc3\xb3. Posteriorment, el 2001 es va signar\xc2\xa0 del Pacte per a la promoci\xc3\xb3 i el desenvolupament de la societat de la informaci\xc3\xb3 a les administracions p\xc3\xbabliques catalanes (entre Localret i la Generalitat de Catalunya). Localret \xc3\xa9s el consorci local per al desenvolupament de les xarxes de telecomunicacions i de les noves tecnologies, format per gran part dels ajuntaments de Catalunya.\n_START_SECTION_\nLesgislaci\xc3\xb3 espanyola.\n_START_PARAGRAPH_\nEn 1992 el govern d\'Espanya va publicar la Llei de r\xc3\xa8gim jur\xc3\xaddic de les administracions p\xc3\xbabliques (LRJPAC). Regulava amb car\xc3\xa0cter general i b\xc3\xa0sic la utilitzaci\xc3\xb3 de les tecnologies de la informaci\xc3\xb3 i la comunicaci\xc3\xb3 en les relacions de les administracions amb els ciutadans. La LRJPAC va ser reformada l\'any 2001. La llei 11/2007, de 22 de juny, d\'acc\xc3\xa9s electr\xc3\xb2nic dels ciutadans als Serveis P\xc3\xbablics va complementar la LRJPAC. La Llei 39/2015 va derogar la LRJPAC i els decrets que la desenvolupaven, per\xc3\xb2 per mor del Decret Llei 11/2018 es mantenen en vigor alguns articles, ja que ajorna l\xe2\x80\x99entrada en vigor de la llei 39/2015 fins 2020.\n_START_SECTION_\nLegislaci\xc3\xb3 catalana.\n_START_PARAGRAPH_\nRespecte els desenvolupaments legislatius de la Generalitat del Principat, cap destacar el Decret 56/2009, de 7 d\'abril, per a l\'impuls i el desenvolupament dels mitjans electr\xc3\xb2nics a l\'Administraci\xc3\xb3 de la Generalitat.\n_START_SECTION_\nAny 2010.\n_START_PARAGRAPH_\nAquest any va ser molt productiu quant a normativa relacionada amb l\'administraci\xc3\xb3 electr\xc3\xb2nica. 2010. Es va aprovar l\'Acord del Govern 09/10/10 de Projecte d\xe2\x80\x99obertura de dades p\xc3\xbabliques de la Generalitat, la Llei 26/2010 de R\xc3\xa8gim Jur\xc3\xaddic i Procediment de les Administracions P\xc3\xbabliques Catalanes i la Llei 29/2010 d\xe2\x80\x99\xc3\xbas dels Mitjans Electr\xc3\xb2nics al Sector P\xc3\xbablic de Catalunya_NEWLINE_Quatre anys m\xc3\xa9s tard, es publica la Llei 19/2014 de Transpar\xc3\xa8ncia, acc\xc3\xa9s a la informaci\xc3\xb3 p\xc3\xbablica i bon govern.'